text: Taller de piruletes de Xocolata (Museu de la Xocolata) | Cuinetes
  Home Blocaires Taller de piruletes de Xocolata (Museu de la Xocolata)
  Blocaires Els petits mindundis Tallers de cuina
  nuni , 28 abril 2009	 / 7014 14
  Fa temps que prediquem les bondats de la xocolata amb les companyes de feina. Segurament per sentir-nos millor quan ens polim una rajola sencera de xocolata negre (amb sal, amb chili, negre a seques…) en un, o com a màxim, dos dies.
  I en aquest post les reitero! S'ha demostrat que el cacau té propietats antioxidants que ajuden a prevenir malalties cardiovasculats i ens ajuda a prevenir l'accés de colesterol. També és considerat un antidepressiu natural degut a l'augment de la serotonina que experimentem després de consumir-ne. Ens proporciona una sensació agradable de sacietat i d'agilitat mental (per això a participació ciutadana som tant espavilades! 😉 ).
  Doncs com deia la xocolata té un munt de bondats i propietats, i aquest dissabte un grup de blocaires ens vem trobar al Museu de la Xocolata per a fer un taller de piruletes i per aprendre'n més sobre aquesta delícia, que tantes satisfaccions ens dóna.
  Per poder treballar la xocolata el primer que hem de fer és fondre-la per després temperar-ne, una bona part, sobre una superfície freda. La treballarem remenant-la amb una espàtula fins a reduir la temperatura de la xocolata a: 27ºC la xocolata blanca, 28ºC la xocolata amb llet i 29ºC la xocolata negre. Un cop agafen la temperatura adequada l'aboquem de nou en el bol amb la que hem reservat prèviament per tal de que recuperi +1ºC de temperatura. Ja la tenim llesta per poder-hi treballar!
  En aquest moment podem, si volem, barrejar diferents ingredients amb les xocolates. Per exemple: Xocolata blanca amb gingebre o ratlladura de llima…
  A continuació posem la xocolata en mànegues i farem les piruletes sobre d'una superfície antiadherent com una làmina de plàstic o paper sulfuritzat. En aquest moment deixem anar la imaginació i la creativitat. Podem fer les combinacions que més ens vinguin de gust. Xocolata negre amb cristalls de sal, xocolata blanca amb sucre morè, xocolata amb llet amb fruits secs, amb fruites (mores, plàtan, maduixes, gerds…)… deixem anar la imaginació! Anem col·locant els palets (de pinxos o escuradents llargs) per tal de que queden ben agafats al refredar-se la xocolata.
  L'arbre del cacau només pot créixer en zones tropicals. Trobem tres tipus de cacau: el CRIOLL natural de l'Amèrica precolombina de molta qualitat i el més semblant al que cultivaven els Mayes, tot i que molt susceptible a les plagues, el FORESTER que es produeix a Ghana i a costa d'Ivori, i el TRINITARI, un híbrid dels dos primers i la varietat més utilitzada actualment.
  La xocolata és el resultat de la suma de la mantega de cacau, la pasta del cacau, llet en pols i sucre. La combinació en més o menys proporció d'aquests elements, tractats d'una manera o d'una altra (més torrat, menys torrat, més mòlt o menys), ens proporcionaran la gran varietat de xocolates existents.
  Què passa quan temperem la xocolata? Doncs de nou, la cuina no deixa de ser química. Hi ha 3 greixos que formen part de la xocolata. Quan l'escalfem per fondre-la aquests 3 greixos es separen i en temperar-la recupera la seva fórmula química. Aquest és el motiu pel qual quan no hem temperat bé la xocolata, quan volem fer la cobertura d'un pastís, aquesta ens queda a clapes o amb taques (a mi em va passar amb la mona de xocolata! Shhht que quedi entre nosaltres!!!).
  Doncs ja hem après una mica més sobre el magnífic món de la xocolata. En algun proper post us explicaré que els meus avant-passats tenien una fàbrica de xocolata a Barcelona. Un altre dia us ho explico!
  PD: La foto xula de la meva piruleta amb el gerd és de la Sara Maria de Delícies del Rebost! Gràcies guapíssima!!
  11 gener 2010 (Comentaris: 12)
  9 novembre 2012 (Comentaris: 13)
  Etiquetes: Dolços, Postres, Xocolata
  Llet fregida de l'Alícia (LABORIADA 2009 a Cantonigròs)
  Esqueixada de bacallà (Taller de cuina per a nens i nenes al Mercat de la independència)
  nuni, 13 agost 2012
  Comiat de la Loreto de Sabores de Colores (al restaurant Ca l'Esteve!)
  nuni, 28 febrer 2012
  Mousse de maduixes i llimona (dinant a Cal Ganyet i l'Anto)
  nuni, 3 desembre 2008
  Pastissets de pasta de full amb formatge fos
  28 abril 2009 a les 8:49
  Què bé ens ho varem passar!!
  28 abril 2009 a les 9:12
  Nuni, tal com li vaig dir ahir a la Sara Maria, quina envejaaaaaaaaa!!! 😉
  Oh, aquest taller m'hagués encantat!! Prenc bona nota de les vostres explicacions!
  28 abril 2009 a les 9:44
  Visca les bondats de la xocolata! Està més que demostrat que els efectes de la xocolata són beneficiosos per la salut. I qui no s'ho cregui, només cal que miri les cares somrients de tots els que sortim a la foto, je je je…
  Va ser genial, ens ho vam passar molt bé.
  Ara només cal esperar que organitzin un taller de bombons… 😉
  28 abril 2009 a les 10:29
  Sí que ens ho vam passar bé, de fet molt bé. És un plaer fer trobades tan divertides amb els amics blocaires. Un petó.
  28 abril 2009 a les 20:36
  Quina passada de piruletes! jo també vull…….
  Em va saber greu no anar-hi, us ho vareu passar genial! (s'us not a les fotos i els vídeos).
  Adrià Ibañez Soto ha dit:
  28 abril 2009 a les 22:53
  mmm piruletes….
  Jo en vull, y a sobre amb aquelles fotos s'et fa la boca aigua.. ets cruel XD
  29 abril 2009 a les 23:31
  Sara Maria, i taant!! Moltes gràcies per la súper foto! Ets una artista!
  Mercè, osti quin greu que estigui taaant lluny! A veure si un dia dels que tornes per terres catalanes podem coincidir o organitzar alguna trobada i així et conec en persona!
  Gemma, quan facin el de bombons en hi apuntem corrents!!! A veure si insistint n'acaben organitzant un.
  Txell i Kike, que guapo va ser això de treballar la xoco! I quin art el Kike temperant la xocolata blanca eh?
  Martí, a veure si coincidim un dia! Que ja tinc ganes de conèixer-te en persona! Petons!
  Adri, Ara que ja sé temperar la xoco, haurem de fer experiments per casa. Tu seràs el conillet d'Índias vale? XD Petons!!
  Gràcies a tots pels vostres comentaris i petons!!!
  1 maig 2009 a les 1:23
  mmm lo d conillet d'indies no se com pendre'm-ho mentres sigui menjar de gorra vale pero espero que no li posis Arsenic a la xocolata com l'ultim cop! XDXD
  3 maig 2009 a les 22:24
  Com us divertiu. Salut!!!!
  11 maig 2009 a les 18:30
  I tant que ens ho passem bé!! A veure si també t'hi apuntes un dia que ens ho passarem bomba! Petons!
  6 maig 2009 a les 23:13
  I quines creacions més bones que surten sempre de les trobades!
  11 maig 2009 a les 18:26
  I tant!! A part aprenem molt de les idees dels altres companys!! Un petó!
  12 maig 2009 a les 16:12
  Si que ens ho vam passar bé. Hem de repetir-ho.
  Felicitats per la crònica i les fotos.
  Piruletes de Xocolata i una nova proposta – La cuina de casa ha dit:
  26 abril 2017 a les 14:36
  […] Arce, Eva Pujol i Gemma Clofent. Si voleu llegir les seves cròniques, aneu a el cafè de nit, cuinetes i delícies del rebost. Són molt interessants, expliquen amb tot detall el procés de temperar la […]